સામગ્રી: 17:00 મેડિકલ હેલ્થ કેર મોટો જુમલો

ભૂતપૂર્વ નાણાં પ્રધાન અને કોંગ્રેસના નેતા પી. ચિદમ્બરે કહ્યું કે કૃષિ ક્ષેત્રેમાં જે સ્થિતિ છે તે યથાવત રહેશે. મેડિકલ હેલ્થ કેર એ એક મોટો જુમલો છે. ખાનગી રોકાણોને ઉત્તેજન આપે એવું બજેટમાં કંઈ નથી. 

Twitter કન્ટેન્ટ પૂર્ણ, 1

16:50 બિટકૉઇન ખરીદનારાઓનું શું થશે? 

મોદી સરકારના નાણાં પ્રધાન અરુણ જેટલીએ સંસદમાં બજેટ રજૂ કરતી વેળા બિટકૉઇન સત્તાવાર કરન્સી નહીં હોવાની જાહેરાત કરી છે.

ભારતમાં બિટકૉઇનમાં રોકાણ કરનારાઓ માટે અરુણ જેટલીની આ જાહેરાત મહત્ત્વપૂર્ણ છે.

કેમ કે, ભારતમાં બિટકૉઇનના મોટાપાયે ટ્રાન્ઝેક્શન થતા હોવાના અહેવાલ છે.

અરુણ જેટલીએ તેમના બજેટ ભાષણમાં કહ્યું, "સરકાર ક્રિપ્ટોકરન્સીને કાનૂની ચલણી નાણાં તરીકે માન્ય નથી ગણતી.

"ગેરકાનૂની પ્રવૃત્તિઓમાં વપરાતી આ પ્રકારની ક્રિપ્ટોકરન્સીના વપરાશને રોકવા માટે સરકાર તમામ પ્રકારના પગલા લેશે.

"અથવા ચૂકવણીની સિસ્ટમમાં પણ જો ક્રિપ્ટોકરન્સી વપરાય છે, તેનો વપરાશ અટકાવવામાં આવશે."

લાંબા સમયથી ભારતમાં ક્રિપ્ટોકરન્સીના ભાવિ અંગે અટકળો ચાલી રહી હતી.

અત્રે નોધવું રહ્યું કે, સરકારી તંત્રએ હવે બિટકૉઇનના ટ્રેડરો પર પણ કાર્યવાહી આરંભી છે.

જોકે, ડિજિટલ કરન્સી બિટકૉઇનનું ચલણ વિશ્વમાં વધી રહ્યું છે.

આ માટે કોઈ ચોક્કસ કાનૂની માળખું નહીં હોવાથી બિટકૉઇનના 'ઓનલાઇન ટ્રેડિંગ પ્લેટફૉર્મ્સ' નિરંકુશપણે કાર્યરત છે.

16:40 ખેડૂતોને છેતરનારું બજેટ-આરજેડી

આરજેડીના સુપ્રિમો લાલુ પ્રસાદ યાદવ હાલ જેલમાં છે પરંતુ તેમના ટ્વિટર હૅન્ડલ પરથી બજેટની ટીકા કરતાં ટ્વીટ કરવામાં આવ્યાં હતાં. 

એક ટ્વીટમાં લખવામાં આવ્યું કે ખેડૂતોને છેતરવામાં આવી રહ્યા છે. બજેટ સામે પ્રશ્નો ઉઠાવતા તેમાં લખ્યું કે ખેડૂતોનાં દેવાં કેમ માફ કરવામાં ના આવ્યાં? 2022 સુધીમાં ખેડૂતોની આવક કઈ રીતે બે ગણી કરવામાં આવશે? તેનો કોઈ રેડ મેપ છે? સવાલ ઉછાવતાં લખવામાં આવ્યું કે ખેડૂતોની આત્મહત્યા ક્યારે રોકાશે? 

16:30 'વિનાશકારી બજેટ'

ઉત્તર પ્રદેશના ભૂતપૂર્વ મુખ્યમંત્રી અને સમાજવાદી પાર્ટીના નેતા અખિલેશ યાદવે બજેટને વિનાશકારી ગણાવ્યું હતું. તેમણે લખ્યું કે છેલ્લાં બજેટમાં ભાજપની સરકારે બતાવી દીધું કે તે અમીરોની સરકાર છે. હવે જનતા જવાબ આપશે. 

16:00 બજેટ સુપર ફ્લોપ - તૃણમૂલ કોંગ્રેસ

તૃણમૂલ કોંગ્રેસના નેતા ડેરેક ઓબ્રેઇને કહ્યું છે કે આ બજેટ 'સુપર ફ્લૉપ' છે. સરકાર માટે તે 'ડાઇંગ ડિક્લેરેશન' સાબિત થશે....\nઅગાઉની સામગ્રીનો સારાંશ નીચે મુજબ કરી શકાય છે:
નાણાં પ્રધાન અરુણ જેટલીએ લોકસભામાં એનડીએ સરકારનું સતત ચોથું બજેટ રજૂ કર્યું. જોકે, તેમાં આવકવેરામાં કોઈ છૂટ આપવામાં આવી નહીં. તો ખેતી અને ગરીબો માટે અનેક જાહેરાતો કરવામાં આવી.